Rapė

Rapė arba hapė () – iš Pietų Amerikos kilusi bedūmio tabako produktų grupė (uostomojo tabako porūšis). Paprastai vartojama įtraukiant per nosį, ir turi įvairių augalinių sudedamųjų dalių (su tabaku ar be jo).Stephen B. Stanfill, André Luiz Oliveira da Silva, Joseph G. Lisko, Tameka S. Lawler, Peter Kuklenyik, Robert E. Tyx, Elizabeth H. Peuchen, Patricia Richter, Clifford H. Watson. „Comprehensive Chemical Characterization of Rapé Tobacco Products: Nicotine, Un-ionized Nicotine, Tobacco-specific N’-Nitrosamines, Polycyclic Aromatic Hydrocarbons, and Flavor Constituents“, Food Chem Toxicol. 2015 Aug; 82: 50–58.

Rapė tipo įkvepiami tabako produktai nuo seno paplitę tarp Amazonijos indėnų. Nors rapė dažniausiai naudojama kaip atpalaiduojanti medžiaga, tačiau dalis indėnų tautų (pvz., kašinavai, javanavai, katukinai, nukiniai, matsesai, apurinanai, ašaninkai) ją naudoja medicininėms, šamanistinėms reikmėms. Rapė vartojama religinių švenčių, iniciacijų, genties susitinkimų metu, gydymo reikmėms. Skirtingų sudėčių rapė skirta sukelti regėjimams, įgauti daugiau jėgų, suaktyvinti juslėms.What is Amazonian Hapé (Rapé)?, natural-medicine.co Rapė įkvėpimui paprastai naudojamas specialus lenktas vamzdelis, vadinamas kuripe.


Rapė gaminama iš kaimiškojo tabako lapų, kurie išdžiovinami ant saulės arba virš mažos ugnies. Tada sudžiūvę labai smulkiai sutrinami, gerai išsijojami, o tada, priklausomai nuo vartojimo paskirties, sumaišomi su kitais augaliniais priedais (kvapiosios tongapupės (cumaru) vaisiais, cinamonu, gvazdikėliais ir kt.), arba pelenais, gautais iš farmakologiškai veiksmingų augalų (dvispalvio kakavmedžio (mocambo), Platycyamus regnellii, kopalio ir kt.). Dalis rapė mišinių pasižymi haliucinogeninėms savybėmis.

Rapė poveikis jaučiamas tuojau pat po įkvėpimo. Sukelia pakylėjimo, budrumo jauseną.

Rapė gaminama ir komerciškai (daugiausia Brazilijoje).

 Šaltiniai 

Kategorija:Tabakas
Kategorija:Šamanizmas
Kategorija:Amazonijos indėnų kultūra